Sri Venkateshwara Matric. Hr. Sec. School

School Reopen 2022
2022-06-13 08:00 - 17:00 (Asia/Kolkata)
திருக்கோகர்ணம், ஸ்ரீ வெங்கடேஸ்வரா மெட்ரிக். மேல்நிலைப்பள்ளியில் மாணவர்களுக்கு மாலை அணிவித்து, இனிப்புகள் வழங்கி வரவேற்பு அளிக்கப்பட்டது.
கோடை விடுமுறைக்குப் பின் பள்ளி திறக்கப்பட்ட அன்று மாணவர்கள் உற்சாகத்துடன் பள்ளிக்கு வந்தனர். புதிய மாணவர்களுக்கு மாலை அணிவிக்கப்பட்டு, இனிப்புகள் வழங்கப்பட்டு வரவேற்பு அளிக்கப்பட்டது. மாணவர்களும் பெற்றோர்களும் அதனால் மகிழ்ச்சி அடைந்தனர். பெற்றோர்கள், ஆசிரியர்களிடம் ஆசி பெற்ற பிறகு மாணவர்கள் வகுப்பறைக்குள் நுழைந்தனர். பள்ளி முதல்வர் தங்கம் மூர்த்தி, அரசு சிறப்பு வழக்கறிஞர் எம். செந்தில்குமார், வழக்கறிஞரும் முன்னாள் மாணவர் சங்கத் தலைவருமான நவீன்குமார் மற்றும் துணை முதல்வர் எஸ். குமாரவேல் மாணவர்களை வரவேற்றனர்.
மாணவர்கள் இந்த வாரம் முழுவதும் பாட நூல்கள் கொண்டுவரவேண்டாம் என்றும் இவ்வாரத்தில் நீதி போதனை வகுப்புகள், மருத்துவ ஆலோசனைகள், திறன் மேம்பாட்டுப் பயிற்சிகள், கதைகள், பாடல்கள் என மாணவர்கள் மனதைப் பக்குவப்படுத்தும் வகையில் திட்டமிடப்பட்டுள்ளதாக பள்ளி முதல்வர் தங்கம் மூர்த்தி தெரிவித்தார்.
பள்ளியில் வாழைமரம், தோரணங்கள் கட்டப்பட்டு புதுக்கோலமிட்டு மாணவர்களை வரவேற்க எழில் கோலம் பூண்டிருந்தது. மாணவர்கள் மகிழ்ச்சியுடனும், உற்சாகத்துடனும், ஆர்வத்துடனும் புதிய கல்வியாண்டில் அடியெடுத்து வைத்தனர்.

2022 - 2023 Admission in Progress
2022-04-14 08:00 - 17:00

Colours Day Celebration 2022
2022-04-04 08:00 - 17:00
புதுக்கோட்டை, திருக்கோகர்ணம் ஸ்ரீ வெங்கடேஸ்வரா மெட்ரிக். மேல்நிலைப்பள்ளியில் மழலைக் குழந்தைகளுக்கு வண்ணங்களை அறிமுகம் செய்யும் விதமாக வண்ண தினங்கள் வராத்தில் இருமுறை கொண்டாடப்பட்டது. அந்த வகையில் ஊதா, ரோஸ், சிவப்பு, ஆரஞ்சு, பச்சை மற்றும் மஞ்சள் வண்ண தினங்கள் கொண்டாடப்பட்டது. வகுப்பறைகள் அந்தந்த வண்ணங்களில் அலங்கராம் செய்யப்பட்டு மாணவர்கள் வண்ண உடையணிந்தும் வண்ணச்சிட்டுக்களாய் காட்சியளித்தன.

UKG Graduation Function 2022
2022-04-04 08:00 - 17:00
2.04.2022 புதுக்கோட்டை திருக்கோகர்ணம் ஸ்ரீ வெங்கடேஸ்வரா மெட்ரிக். மேல்நிலைப்பள்ளியில் மழலை மாணவர்களுக்கு பட்டமளிப்பு விழா நடைபெற்றது. புதுக்கோட்டை மாவட்ட மதுவிலக்கு அமலாக்கப்பிரிவு காவல் ஆய்வாளர் திருமதி குணவதி அவர்கள் சிறப்பு விருந்தினராக கலந்து கொண்டு மாணவர்களுக்கு பட்டங்களை வழங்கி சிறப்புரை நிகழ்த்தினார்கள்.
அவர்கள் பேசும்போது “மாணவர்களின் முன்னேற்றத்தில் பள்ளிக்கூடங்களுக்கு எவ்வளவு பொறுப்பு இருக்கின்றதோ அதைவிடவும் கூடுதலான பொறுப்பு பெற்றோர்களுக்கு இருக்கின்றது. ஏனென்றால் இன்றைய நிலையில் நடைபெறும் குற்றங்களை கணக்கெடுத்தால் இளைஞர்கள்தான் அதிகம் ஈடுபடுகிறார்கள். அவர்கள் ஏன் இந்த நிலைக்கு தள்ளப்படுகிறார்கள் என்றால் பெற்றோர்களின் அன்பும் அரவணைப்பும் அவர்களுக்கு கிடைக்கப்பெறவில்லை என்பதால் தான். ஆகவே இந்த பட்டமளிப்பு விழா நாளில் பெற்றோர்கள் உறுதியெடுத்துக் கொள்ளுங்கள். உங்கள் குழந்தைகளிடம் நல்ல கனவை விதையுங்கள். அவர்கள் அதிகாரிகளாக மருத்துவர்களாக பொறியாளர்களாக வருவதை விடவும் முதலில் நல்ல மனிதர்களாக வளரவேண்டும்” என்று பேசினார். பள்ளியின் முதல்வர் கவிஞர் தங்கம் மூர்த்தி விழாவுக்கு தலைமை ஏற்றார். பள்ளியின் சட்ட ஆலோசகர் அரசு சிறப்பு வழக்கறிஞர் செந்தில்குமார் அவர்கள் வாழ்த்துரை வழங்கினார். விழாவில் பள்ளியின் ஆலோசகர் கவிஞர் அஞ்சலிதேவி தங்கம் மூர்த்தி பெற்றோர் ஆசிரியர் கழக பொறுப்பாளர்கள் பேராசிரியர் கருப்பையா, மகாத்மா ரவிச்சந்திரன், வேங்கட சுப்பிரமணியன் பள்ளியின் துணை முதல்வர் குமாரவேல் ஒருங்கிணைப்பாளர் கௌரி பள்ளியின் மேலாளர் ராஜா, ஆசிரியைகள் சந்திரகலா, பவுலின் மற்றும் பள்ளியின் ஆசிரியப்பெருமக்களும் பெற்றோர்களும் திரளாக கலந்து கொண்டனர். நிகழ்ச்சியை ஆசிரியை பவானி மற்றும் காசாவயல் கண்ணன் ஆகியோர் தொகுத்து வழங்கினர். நிறைவாக ஆசிரியை சிம்ரன் பிரைட் நன்றி கூறினார்.

Vijayadashami Admission 2021
2021-10-23 08:00 - 17:00

Gandhi Jayanti 2019
2020-05-19 08:00 - 17:00
புதுக்கோட்டை திருக்கோகர்ணம் ஸ்ரீ வெங்கடேஸ்வரா மெட்ரிக்.மேல்நிலைப்பள்ளியில் மகாத்மா காந்தியின் 150 வது பிறந்த நாள் விழா கொண்டாடப்பட்டது. ஏராளமான குழந்தைகள் காந்திவேடமிட்டு வந்திருந்தனர். சிறப்பு விருந்தினராக புதுக்கோட்டை பேலஸ் சிட்டி ரோட்டரி சங்கத் தலைவர் ரவிச்சந்திரன் கலந்துகொண்டார்.
விழாவுக்கு தலைமையேற்ற பள்ளியின் முதல்வர் கவிஞர் தங்கம் மூர்த்தி பேசும்போது “இன்றைக்கு நாம் தேசத்தந்தை மாகாத்மாவின் நூற்று ஐம்பதாவது பிறந்த நாளைக் கொண்டாடிக்கொண்டிருக்கின்றோம். காந்திக்கு இந்த சுதந்திர எண்ணத்தை, விடுதலைக்குப் போராடும் குணத்தை உருவாக்கியது தென்னாப்பிரிக்காவில் வாழ்ந்த தமிழகத்து தில்லையாடி வள்ளியம்மைதான். அவர் புதுக்கோட்டை சாந்தாரம்மன் கோயில் திடல் உள்ளிட்ட தமிழகத்தின் பல பகுதிகளுக்கு வந்து சென்றிருக்கின்றார். பாரதியோடு கடிதத்தொடர்பில் இருந்திருக்கின்றார். காந்தி வேடமிட்டு குழந்தைகளை அழைத்துவந்த பெற்றோர்களை பாராட்டுகின்றேன். காந்தியை மாதிரியே உங்கள் குழந்தைகள் உண்மையுள்ள, நேர்மையுள்ள, தேசப்பற்றுள்ள குழந்தைகளாக உருவாக்குங்கள். இதுதான் மகாத்மா காந்தியின் 150வது பிறந்தநாள் விழாவில் நான் பெற்றோர்களுக்குக் கூறுகின்ற நற்செய்தியாகும்” என்று பேசினார்.

Kindergarten Graduation Ceremony
2020-03-14 10:30 - 13:00 | School Campus, School Campus, Pudukkottai, TamilNadu, India
“உங்களைவிடவும் பெருங்கனவுகளோடு பிள்ளைகள் வந்திருக்கிறார்கள்”
பள்ளி விழாவில் பெற்றோர்களுக்கு அறிவுரை வழங்கிய கவிஞர் மனுஷி

புதுக்கோட்டை திருக்கோகர்ணம் ஸ்ரீ வெங்கடேஸ்வரா மெட்ரிக். மேல்நிலைப்பள்ளியில் மழலை மாணவர்களுக்கான பட்டமளிப்பு விழா நடைபெற்றது. விழாவிற்கு பள்ளியின் முதல்வர் கவிஞர் தங்கம் மூர்த்தி தலைமையேற்றார். சிறப்பு விருந்தினராக சாகித்ய அகாடமியின் யுவபுரஸ்கர் விருதுபெற்ற எழுத்தாளர் கவிஞர் மனுஷி கலந்தகொண்டு மாணவர்களுக்கு பட்டமளித்து சிறப்புரையாற்றினார். அவர் பேசும்போது “இந்த மழலை மாணவர்களைப் பார்க்கும்போது மகிழ்ச்சியாகவும் கொஞ்சம் பொறாமையாகவும் இருக்கிறது. ஏனென்றால் இதுமாதிரி கோட்டுப்போட்டு, தலையில் தொப்பிவைத்து பட்டம் வாங்குகிற கனவோடு நான் எம்.ஏ. படித்து முடிக்கிற வரையில் காத்திருந்தேன். ஆனால் வெங்கடேஸ்வரா மெட்ரிக்.பள்ளி மாணவர்கள் மிகவும் கொடுத்து வைத்தவர்கள். மழலையாக இருக்கும்போதே பட்டமளித்து சிறப்பிக்கப்படுகிறார்கள். இந்தப் பள்ளியில் நானும் படித்திருக்கலாமோ என்று தோணுகிறது. மேலும் பெற்றோர்கள் தங்கள் குழந்தைகளுக்காக சில தியாகங்களை செய்தே ஆகவேண்டும். நீங்கள் வீட்டில் இருக்கும்போது டிவி சீரியல் பார்த்தீர்கள் என்றால் அவர்களும் ஹோம் ஒர்க் நோட்டை விரித்துவைத்துக்கொண்டு டீவியைத்தான் பார்த்துக்ககொண்டிருப்பார்கள். மாறாக நீங்களும் அவர்களோடு சேர்ந்து ஒரு புத்தகத்தை வாசிக்கத் தொடங்குங்கள். அவர்களும் உற்சாகமாகி படிக்கத் தொடங்குவார்கள். பெற்றோர்கள் தங்கள் கனவுகளையெல்லாம் பிள்ளைகளிடம் திணித்து டாக்டராக, எஞ்சினியராக, கலெக்டராக ஆகவேண்டுமென வற்புறுத்தாதீர்கள். ஏனென்றால் உங்கள் குழந்தைகள் உங்களை விடவும் பெருங்கனவுகளோடு இந்த உலகத்திற்கு வந்திருக்கிறார்கள். பெற்றோர்கள் பிள்ளைகளிடம் அதிகாரம் செய்யக்கூடாது. அவர்களை உலகிற்கு வர வைப்பதற்கான கருவி மட்டுமே நீங்கள். அவர்கள் வாழ்க்கையை அவர்கள்தான் வாழ்ந்தாக வேண்டும். குழந்தைகளை கொஞ்சுங்கள், கொண்டாடுங்கள். அழகிய படங்களோடு கூடிய கதைப்புத்தகங்களை வாங்கிக் கொடுங்கள். அவர்களாகவே இந்த உலகத்தை எதிர்கொள்ளும் ஆற்றலோடு தயாராவார்கள். என்று பேசினார். விழாவில் பள்ளியின் ஆலோசகர் கவிஞர் அஞ்சலிதேவி தங்கம்மூர்த்தி மற்றும் துணைமுதல்வர் குமாரவேல், பேலஸ் சிட்டி ரோட்டரி சங்கத்தலைவர் மகாத்மா ரவிச்சந்திரன், ஒருங்கிணைப்பாளர்கள் கௌரி, வசுமதி மற்றும் ஆசிரியப்பெருமக்கள் கலந்துகொண்டு பட்டம்பெற்ற மழலைகளை வாழ்த்தினர்.

Annual Day
2020-02-15 18:00 - 22:00 | School Campus, School Campus, Pudukkottai, TamilNadu, India

Sport's Day
2020-01-25 07:30 - 12:00 | KKC Stadium, Pudukkottai, Tamil Nadu, India
Sport’s Day Celebration

Award Festival 2020
2020-01-11 10:00 - 13:00
புதுக்கோட்டை திருக்கோகர்ணம் ஸ்ரீ வெங்கடேஸ்வரா மெட்ரிக். மேல்நிலைப் பள்ளியில் விருதுகள் வழங்கும் விழா நடைபெற்றது. இவ்விழாவினை பள்ளியின் தங்கக்கூடு எனும் முன்னாள் மாணவர்கள் அமைப்பபினர் இணைந்து நடத்தினர். விழாவிற்கு பள்ளியின் ஆலோசகர் அஞ்சலிதேவி தங்கம் மூர்த்தி தலைமையேற்றார். பள்ளியின் முதல்வர் கவிஞர் தங்கம் மூர்த்தி சிறப்பு விருந்தினர்களை அறிமுகம் செய்து பேசினார். சிறப்பு விருந்தினர்களாக புதுக்கோட்டை செந்தில் மருத்துவமனை மகப்பேறு மருத்துவர் டாக்டர் ஜெயலெட்சுமி என்ற சுகன்யா, புதுகை மருத்துவக்கல்லூரி எலும்பியல் அறுவை சிகிச்சை மருத்துவர் டாக்டர் ராஜ்மோகன் ஆகியோர் கலந்துகொண்டனர். விழாவில் மாணவர்களின் தனித்திறனை வெளிப்படுத்தும் விதமாக வாய்ப்பாட்டு, கீபோர்டு. கராத்தே, யோகா, பாக்ஸிங், நடனம் ஆகிய நிகழ்ச்சிகளை பெற்றோர்கள் கண்டு பாரட்டினர். சிறப்பு விருந்தினர் டாக்டர் ஜெயலெட்சுமி பேசும்போது “ இந்தப் பள்ளியில் புதன்கிழமைதோறும் தனித்திறன் வகுப்பு நடத்தப்படுவதாக அறிந்தேன். இங்கே நிகழ்ந்த யோகா, கராத்தே, பாக்ஸிங், வாய்ப்பாட்டு, கீபோர்டு செய்முறைகளைக் மிகவும் தேர்ந்த முறையில் நடத்தப்பட்டன. பொதுவாக இன்றைக்கு பள்ளி, கல்லூரிகளில் பயிலும் மாணவர்கள் பிராய்லர் கோழிகளாகவே வளர்க்கப்படுகிறார்கள். அதிகமதிப்பெண் பெற்று உயர்கல்விக்குச் செல்லும் அவர்களுக்கு வெளியுலக பழக்க வழக்கங்கள் எதுவும்; தெரிந்திருப்பதில்லை. வகுப்பில் ஆசிரியர் ஏதாவது அறிவுரை சொன்னாலோ, கண்டித்தாலோ உடனே தவறான முடிவை நோக்கிச் செல்லும் அளவுக்கு மனவலிமை குன்றியவர்களாக இருக்கின்றார்கள். ஆனால் வெங்கடேஸ்வராவில் பயிலும் மாணவர்களுக்கு தனித்திறன் பயிற்சிகள் வழங்கப்படுவதால் எந்த சூழ்நிலையையும் சமாளிக்கும் மனவலிமை பெற்றவர்களாக உருவாகின்றார்கள். பள்ளியின் முதல்வருக்கும் ஆசிரியர்களுக்கும் நன்றியும் வாழ்த்துக்களையும் தெரிவிக்கின்றேன்” என்று பேசினார்.

Colours Day
2019-12-06 20:00

Children's Day Celebration
2019-11-14 09:30 - 13:00
புதுக்கோட்டை திருக்கோகர்ணம் ஸ்ரீ வெங்கடேஸ்வரா மெட்ரிக்.மேல்நிலைப்பள்ளியில் குழந்தைகள் தினம் முன்னாள் பிரதமர் நேரு அவர்களின் பிறந்த நாள் கொண்டாடப்பட்டது. விழாவுக்கு பள்ளியின் முதல்வர் கவிஞர் தங்கம் மூர்த்தி தலைமையேற்றார்.
பள்ளியின் வாசல் பலூன் தோரணங்களால் அலங்கரிக்கப்பட்டு குழந்தைகளை வரவேற்று ஆசிரியப்பெருமக்கள் இனிப்புகளை வழங்கி மகிழ்வித்தனர் நேருமாமா வேடமணிந்து வந்த குழந்தைகள் ஜவகர்லால் நேரு படத்துக்கு மலர்தூவி அஞ்சலி செலுத்தினர். குழந்தைகளை கொண்டாடவேண்டும் என்பதற்காக ஆசிரியப்பெருமக்கள் பாடல், நடனம், நாடகம், வில்லுப்பாட்டு, தமிழ் மற்றும் ஆங்கிலப் பேச்சு ஆகியவற்றை நிகழ்த்தினர். வித்தியாசமான நிகழ்வாக மாணவர்கள் ஆசிரியர்களிடம் கேள்விகளை கேட்கும் “கேள்விக்கென்ன பதில்” மற்றும் “கிளாஸ்ரும் கலாட்டா” என்ற நாடகமும், வில்லுப்பாட்டு நிகழ்ச்சியும் குழந்தைகளை கொண்டாடும் பாடல்களுக்கான நடனங்களும், இசையோடு அமைந்த குழந்தைப் பாடல்களும் கண்டோர் வியக்கும் வண்ணம் அமைந்திருந்தது. பள்ளி முதல்வர் கவிஞர் தங்கம் மூர்த்தி பேசும்போது “இன்று குழந்தைகளாகிய உங்களோடு இந்தப் பொழுதைக் கழிக்க எனக்கு மிகுந்த மகிழ்ச்சியாக இருக்கின்றது. உங்களுக்காக ஆசிரியப்பெருமக்கள் ‘ஒருநாள் மாணவர்களாக’ தங்களை மாற்றிக்கொண்டு கலைநிகழ்ச்சிகளை அமைத்து உங்களை மகிழ்வித்தார்கள் அவர்களுக்கும் எனது பாராட்டுக்கள். குழந்தைகள் தினத்தை கொண்டாடும் விதமாக இன்று மாலை வீட்டுக்குச் சென்றவுடன் உங்கள் அம்மா அப்பவுக்கு ஒரு முத்தம் கொடுங்கள். அந்த முத்தம் என்பது அப்பாவுக்கும் அம்மாவுக்கும் உங்களுக்கும் உணர்வுப் பகிர்வாக அமைய வேண்டும். தாய்தந்தையருக்கு செலுத்தும் உணர்வுபூர்மான நன்றியாக அந்த முத்தம் அமையவேண்டும் என்று பேசினார்.

Vegetables Day
2019-11-08 10:00 - 23:30
புதுக்கோட்டை திருக்கோகர்ணம் ஸ்ரீ வெங்கடேஸ்வரா மெட்ரிக்.மேல்நிலைப்பள்ளயில் மழலைக்குழந்தைகள் பங்குபெற்ற காய்கறிகள் தினம் கொண்டாடப்பட்டது. பள்ளியின் முதல்வர் கவிஞர் தங்கம் மூர்த்தி குறிப்பிடும்போது மழலைப்பருவம் என்பது புதிது புதிதாக கற்றுகொள்ளும் ஆர்வமுள்ள பருவம் ஆகும். ஆகவேதான் மழலைக்குழந்தைகளுக்கு அன்றாட வாழ்வில் பயன்படுத்தும் பொருட்களை அறிமுகப்படுத்தும் விதமாக உழவர் சந்தைக்கு களப்பயணம் அழைத்துச் சென்றோம். அதன் தொடர்ச்சியாக தற்போது காய்கறிகள் தினம் கொண்டாடுகிறோம் என்று குறிப்பிட்டார். இந்த நிகழ்வி;ல் ஏராளமான குழந்தைகள் காய்கறிகளால் அலங்கரிக்கபட்ட உடைகள், தோடுகள், வளையல்கள், கழுத்துச் சங்கிலிகள், தலைக்கவசம், போன்ற பல்வேறு தோற்றங்களில் பள்ளிக்கு வந்தனர். வகுப்பறைகள் காய்கறித் தோரணங்களால் அலங்கரிக்கப்பட்டிருந்தன. மழலைக்குழந்தைகள் தாங்கள் அணிந்து வந்த கத்தரி, தங்காளி, வெண்டை, கேரட், பரங்கி,சுண்டக்காய் போன்ற காய்கறிகளின் பெயர்களையும், அதன் பயன்களையும், அடங்கியுள்ள சத்துக்களையும் சொல்லி அசத்தினார்கள்.

Alumni Drawing Competition
2019-10-12 10:00 - 12:00
ஸ்ரீ வெங்கடேஸ்வரா மெட்ரிக்.மேல்நிலைப்பள்ளியில் மாணவர்களுக்கான ஓவியப்போட்டிகளை முன்னாள் மாணவர்கள் நடத்தினர். எல்.கே.ஜி முதல் பதினோறாம் வகுப்பு வரைக்குமான மாணவர்களுக்கு ஓவியப்போட்டிகள் நடத்தப்பட்டன. தங்கக்கூடு என்னும் பெயரில் செயல்பட்டு பல்வேறு சமூகப்பனிகளைச் செய்து வரும் பள்ளியின் முன்னாள் மாணவர்கள் இந்நாள் மாணவர்களுக்கு ஓவியப்போட்டிகளை நடத்தினர்.

Vijayadashami 2019
2019-10-08 09:30 - 17:00
புதுக்கோட்டை ஸ்ரீ வெங்கடேஸ்வரா மெட்ரிகுலேஷன் மேல்நிலைப்பள்ளியில் விஜயதசமியை யொட்டி புதிய மாணவா்கள் சோ்க்கை நடைபெறுகின்றது ஆரம்பக்கல்வியை கற்றுக் கொள்ள ஆர்வமுடன் வந்த மழலைகளைகளையும் பெற்றோர்களையும் முதல்வர் தங்கம் மூர்த்தி வரவேற்று இனிப்புகளை வழங்கினார். ஆசிரியைகள் பள்ளிக்கு வந்த குழந்தைகளுக்கு நெல்லில் தமிழ் முதல் எழுத்தான அ என்று எழுத சொல்லிக்கொடுத்தனர். மழலைக் குழந்தைகள் பெற்றோர்களுன் தாங்கள் அமர்ந்து படிக்க இருக்கும் வகுப்பினையும் ஆா்வமுடன் பார்வையிட்டு மகிழ்ந்தனர்.

National Angel Day
2019-08-30 10:00 - 11:30
புதுக்கோட்டை திருக்கோகர்ணம் ஸ்ரீ வெங்கடேஸ்வரா மெட்ரிக்.மேல்நிலைப் பள்ளியில் சர்வதேச ஏஞ்சல்கள் தினம் கொண்டாடப்பட்டது. மழலைவகுப்பு மாணவர்கள் ஏஞ்சல் உடையில் பள்ளிக்கு வந்தனர். எல்லா வகுப்புக்கும் சென்று இனிப்புகளை வழங்கி மகிழ்ந்தனர். ஏஞ்சல்கள் இரக்கமுடையவர்கள். பிறருக்கு தானே முன்வந்து உதவக்கூடியவர்கள். அன்பானவர்கள் என்ற அடிப்படையில் வளரும் குழந்தைகளிடம் இதுமாதிரி பண்புகளை வளர்க்கும் விதமாகவே ஏஞ்சல்கள் தினம் கொண்டாடப்பட்டது.

Krishna Jayanthi Celebration
2019-08-23 09:30 - 23:00
புதுக்கோட்டை திருக்கோகர்ணம் ஸ்ரீ வெங்கடேஸ்வரா மெட்ரிக்.மேல்நிலைப்பள்ளியில் கோகுலாஷ்டமியை முன்னிட்டு மழலைக்குழந்தைகள் கூட்டங்கூட்டமாக கண்ணன் மற்றும் ராதை வேடமணிந்து வந்தனர். பள்ளிக்கு வந்த கண்ணனும் ராதையும் மாறிமாறி வெண்ணெயை பறிமாறிக்கொண்டனர். கண்ணன் ராதை வேடமணிந்த குழந்தைகள் அனைத்து வகுப்புகளுக்கும் சென்று குழந்தைகளுக்கும் ஆசிரியர்களுக்கும் இனிப்புகள் வழங்கி மகிழ்ந்தனர்.

Photography Day
2019-08-19 10:30 - 23:30

Independence Day
2019-08-15 07:30 - 09:00
புதுக்கோட்டை திருக்கோகர்ணம் ஸ்ரீ வெங்கடேஸ்வரா மெட்ரிக்.மேல்நிலைப்பள்ளியில்
73வது சுதந்திர தினவிழா கொண்டாடப்பட்டது. நிகழ்ச்சிக்கு பள்ளியின் முதல்வர் கவிஞர் தங்கம் மூர்த்தி தலைமையேற்றார். சிறப்பு விருந்தினர்களாக ரோட்டரி பாஸ்கர் மற்றும் வரி ஆலோசகர் சி.பிரசாத் ஆகியோர் கலந்துகொண்டனர். ரோட்டரி பாஸ்கர் தேசியக்கொடி ஏற்றிவைத்து சிறப்புரையாற்றினார். அவர் பேசும்போது “உலகத்தின் பணக்காரர்களுக்கெல்லாம் எங்காவது சிலை வைத்திருக்கிறார்களா? மக்களின் மனங்கவர்ந்த தலைவர்களுக்குத்தானே சிலை இருக்கிறது. ஆக மாணவர்களாகிய நீங்கள் பணக்காரர் ஆவதைவிடவும் நல்ல மனசுக்காரர்களாக மாறுங்கள். தேவைப்படுபவர்களுக்கு முடிந்த உதவிகளைச் செய்யுங்கள். ஒரு இரண்டாயிரம் ரூபாய் நோட்டு இருக்கிறது. அதில் ஒருபக்கம் இரண்டாயிரம் என்றும் மறுபக்கம் நூறு ரூபாய் என்றும் தவறுதலாக அச்சிடப்பட்டிருந்தது. அந்த நோட்டு எத்தனை ரூபாயாக மதிக்கப்படும் என்று கேட்டால்
ஒருவர் இரண்டாயிரம் என்றும் மற்றவர்கள் நூறு ரூபாய் என்றும் சொன்னார்கள். உண்மையில் அந்த நோட்டு செல்லாத நோட்டு. அதுபோல மாணவர்கள் திறமையுள்ளவர்களாவும் ஒழுக்கமானவர்களாகவும் இருந்தால் மட்டுமே மதிக்கப்படுவார்கள். நீங்கள் எப்படி இருக்கவேண்டுமென்பதை நீங்களே முடிவுசெய்துகொள்ளுங்கள்.” என்று பேசினார். சிறப்புவிருந்தினர் சி.பிரசாத் மாணவர்களுக்கு இனிப்புகளை வழங்கி வாழ்த்துரையும் வழங்கினார். பள்ளி மாணவர்களின் கலைநிகழ்ச்சிகள் நடைபெற்றன. நாட்டுப்பற்று மிக்க பாடல்களை மாணவர்கள் பாடினர். பரதம் மற்றும் குழு நடனங்கள் பார்த்தோர் வியக்கும் வண்ணம் அமைந்திருந்தன. விழாவில் நிகழ்த்தப்பட்ட மௌனமொழி நாடகம் தேச ஒருமைப்பாட்டை வலியுறுத்தவதாக அமைந்து அனைவரின் பாராட்டைப் பெற்றது. மேலும் தமிழ் மற்றும் ஆங்கிலத்தில் மாணவ மாணவிகள் சுதந்திரதின உரையாற்றினார்கள். சுதந்திர தின விழாவின் சிறப்பு நிகழ்வாக பள்ளி முதல்வர் கவிஞர்தங்கம்மூர்த்தி பள்ளியில் மழலை வகுப்புகள் தொடங்கி இன்றைக்கு மேல்நிலை வகுப்புகள்வரை 15 ஆண்டுகள் தொடர்ந்து எங்கள் பள்ளியில் பயிலும் மாணவர்களையும் பெற்றோர்களையும் அழைத்து நினைவுப்பரிசு கொடுத்து கௌரவிக்கபட்டார்கள். இது நெகிழ்ச்சியான நிகழ்வாகும் என்று குறிப்பிட்டார்.

Uzhavar Sandhai - Field Trip
2019-08-08 10:00 - 23:30

Lollipop Day
2019-07-19 10:00 - 23:30
புதுக்கோட்டை திருக்கோகர்ணம் ஸ்ரீ வெங்கடேஸ்வரா மெட்ரிக். மேல்நிலைப்பள்ளியில் எல்கேஜி மற்றும் யூகேஜி குழந்தைகள் கலந்துகொண்ட லாலிபாப் தினம் கொண்டாடப்பட்டது. பள்ளியின் முதல்வர் தங்கம் மூர்த்தி குழந்தைகளுக்கு லாலிபாப் மாலை அணிவித்து வாழ்த்துக்களைத் தெரிவித்தார். அவர் பேசும்போது “இது மாதிரி நிகழ்வுகளை பள்ளிகளில் நடத்துவதன் நோக்கம் குழந்தைகள் கல்வி கற்பதை கசப்பாக நினைக்காமல் இருக்க அவர்களுக்குப் பிடித்த இனிப்பு பொருட்கள் சாக்லேட், லாலிபாப் போன்ற தினங்களைக் கொண்டாடுகின்றோம். “இது பள்ளியல்ல இன்னொரு இல்லம் இங்கு சொல்லித் தரும் கல்வியோ இனிக்கும் வெல்லம்”; என்று சிரிப்பும் விளையாட்டுமாய் சின்னக்குழந்தைகள் நம் பள்ளியில் பாடம் கற்கின்றனர்.” என்று பேசினார். கேஜி குழந்தைகள் எல்லா வகுப்புகளுக்கும் சென்று மாணவர்களுக்கு லாலிபாப் கொடுத்தனர். ஆசிரியப் பெருமக்கள் குழந்தைகளுக்கு லாலிபாப் கொடுத்து வாழ்த்துக்களைத் தெரிவித்தனர்.

Kamarajar Birthday Celebration
2019-07-13 10:00 - 12:00
புதுக்கோட்டை திருக்கோகர்ணம் ஸ்ரீ வெங்கடேஸ்வரா மெட்ரிக். மேல்நிலைப்பள்ளியில் பெருந்தலைவர் காமராசர் பிறந்த நாள் விழா கல்வி வளர்ச்சி நாளாகக் கொண்டாடப்பட்டது. விழாவிற்கு பள்ளியின் முதல்வர் தங்கம் மூர்த்தி தலைமையேற்றார். விழாவில் மாணவ மாணவிகளுக்கு ‘காமராசரின் சாதனைகள்;, ‘காமராசரின் எளிமை வாழ்வு’ மற்றும் ‘கல்விக்கண் திறந்த பெருந்தலைவர் காமராசர்’ போன்ற தலைப்புகளில் பேச்சுப் போட்டி நடத்தப்பட்டது. நூற்றுக்கும் மேற்பட்ட மாணவ மாணவிகள் போட்டிகளில் பங்கேற்றனர். விழாவில் ஆசிரியை தீபா தமிழிலும், ஆசிரியை ஜோஸ்பின் ஜெயந்தி ஆங்கிலத்திலும் காமராசரை பற்றிய உரை நிகழ்த்தினர். போட்டிகளின் நடுவர்களாக ஆசிரியைகள் சுமதி, சுகுமாரி ஆகியோர் பங்கேற்றனர். மழலையர் வகுப்புக் குழந்தைகள் காமராசர் வேடமணிந்து நிகழ்ச்சியில் கலந்து கொண்டனர். நிகழ்ச்சியில் மாணவ மாணவிகள் காமராசர் பற்றிய பாடல்களை பாடினர். வெற்றி பெற்ற மாணவ மாணவிகளுக்கு பள்ளியின் முதல்வர் தங்கம் மூர்த்தி பரிசுகளை வழங்கி சிறப்புரையாற்றினார். விழாவில் துணை முதல்வர் குமாரவேல், ஒருங்கிணைப்பாளர்கள் கௌரி, ரம்யா, வசுமதி மற்றும் ஆசிரிய பெருமக்கள் ஆகியோர் கலந்துகொண்டனர். காமராசர் பிறந்த நாள் விழாப் போட்டிகளை ஏராளமான பெற்றோர்கள் கண்டுகளித்தனர்.

Brahadambal Temple
2019-06-17 10:00 - 23:00

KG Welcome Function
2019-06-03 08:30 - 10:00
புதுக்கோட்டை திருக்கோகர்ணம் ஸ்ரீ வெங்கடேஸ்வரா மெட்ரிக்.மேல்நிலைப்பள்ளியில் பள்ளி துவக்க நாளில் மழலைக் குழந்தைகளுக்கு மாலையணிவித்து வரவேற்பு அளிக்கப்பட்டது. பள்ளி நுழைவு வாயிலில் பலூன் மற்றும் பனையோலை தோரணங்கள் கட்டப்பட்டு முதல் நாள் பள்ளிக்கு வரும் அனைத்துக் குழந்தைகளுக்கும் இனிப்புகள் வழங்கப்பட்டதோடு புதிதாக பள்ளியில் சேர்ந்துள்ள மழலைக்குழந்தைகளுக்கு பள்ளியின் முதல்வர் கவிஞர் தங்கம் மூர்த்தி மாலையணிவித்து அவர்களுக்கு இனிப்பு; மற்றும் பலூன்கள் வழங்கி வரவேற்றார். முதல்நாள் பள்ளிக்கு வந்த குழந்தைகள் அவர்களுக்கான குளிருட்டப்பட்ட வண்ணவண்ண பொம்மைகள் வரையப்பட்ட வகுப்பறைகளுக்கு ஆசிரியர்களால் அழைத்துச்செல்லப்பட்டனர். மேலும் விளையாட ஆர்வமான குழந்தைகள் “ஊஞ்சல், கைப்பந்து, “உள்ளே வெளியே”ஆகிய குழந்தைகளுக்கான விiளாட்டு உபகரணங்களைப் பயன்படுத்தி மகிழ்ந்தனர். முதல் நாள் பள்ளி வருகையை மழலைக்குழந்தைகள் கொண்டாடி மகிழ்ந்தனர்.
